कैश फॉर वोट : अमर की जमानत पर फैसला कल  
अमर सिंह की मेडिकल रिपोर्ट देखने के बाद जस्टिस अजित भरिहोक ने ज़मानत याचिका पर सुनवाई यह कहते हुए आज तक के लिए टाल दी कि रिपोर्ट पढ़ने के लिए अदालत को समय चाहिए।
दिल्ली हाईकोर्ट मंगलवार को अमर सिंह की ज़मानत याचिका पर सुनवाई हुई और अदालत ने बुधवार तक के लिए फैसला टाल दिया।   गौरतलब है कि कैश फॉर वोट मामले में अमर सिंह को निचली अदालत ने तिहाड़ भेजा था लेकिन खराब सेहत और किडनी ट्रांसप्लांट का हवाला देते हुए अमर सिंह एम्स में भर्ती हो गए। अमर सिंह की मेडिकल रिपोर्ट देखने के बाद जस्टिस अजित भरिहोक ने ज़मानत याचिका पर सुनवाई यह कहते हुए आज तक के लिए टाल दी कि रिपोर्ट पढ़ने के लिए अदालत को समय चाहिए। उधर, दिल्ली पुलिस ने भी हाईकोर्ट के सामने कैश फॉर वोट मामले की स्टेटस रिपोर्ट रखी है। हाईकोर्ट ने तीन अक्टूबर को एम्स से मेडिकल रिपोर्ट और दिल्ली पुलिस से स्टेटस रिपोर्ट देने को कहा था।